Bases reguladores: Normes comunes a totes les línies d'ajut
Bases reguladores: Normes específiques de cada línia d'ajut
Tramitació telemàtica de sol·licituds, i notificació de la resolució que efectua el DARP
El Reglament (UE) 1303/2013 del Parlament Europeu i del Consell, de 17 de desembre, pel qual s'estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca (d'ara endavant, Reglament MEC), defineix les modalitats i les condicions de les intervencions comunitàries en el sector de la pesca i l'aqüícola.
El Reglament (UE) núm. 508/2014 del Parlament Europeu i del Consell, de 15 de maig, relatiu a l'ajut al Fons Europeu Marítim i de Pesca, i pel qual es deroguen els reglaments (CE) 2328/2003, (CE) 861/2006, (CE) 1198/2006, i (CE) 791/2007 del Consell, i el Reglament (UE) 1255/2011 del Parlament Europeu i del Consell (d'ara endavant, Reglament FEMP) i el Programa operatiu per a Espanya del Fons Europeu Marítim i de la Pesca per al període de programació 2014-2020, aprovat per la Comissió Europea mitjançant la Decisió de 17 de novembre de 2015, estableixen les mesures financeres per a l'aplicació de la Política Pesquera Comuna (PPC), de les mesures pertinents relatives al Dret del Mar, del desenvolupament sostenible de les zones pesqueres i aqüícoles i de la pesca interior, i de la Política Marítima Integrada (PMI).
El Reglament delegat (UE) núm. 2015/288 de la Comissió, de 17 de desembre de 2014, completa el Reglament (UE) núm. 508/2014 del Parlament Europeu i del Consell, de 15 de maig de 2014, relatiu al període de temps i les dates en relació amb l'admissibilitat de les sol·licituds.
Aquests ajuts donen resposta a la/les prioritat/s 1 Fomentar una pesca sostenible des del punt de vista mediambiental, eficient en l'ús dels recursos, innovadora, competitiva i basada en el coneixement, 2 Fomentar una aqüicultura sostenible des del punt de vista mediambiental, eficient en l'ús dels recursos, innovadora, competitiva i basada en el coneixement, 3 Fomentar l'aplicació de la Política Pesquera Comuna (PPC) i 4 Fomentar la comercialització i la transformació, establertes en l'article 6 del Reglament FEMP.
Conseqüentment, valorada la conveniència de donar suport al sector de la pesca i l'aqüicultura, fomentar l'aplicació de la Política Pesquera Comuna i fomentar la comercialització i transformació dels productes pesquers i aqüícoles mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, i a proposta de la Direcció General de Pesca i Afers Marítims, en ús de les atribucions que m'han estat conferides,
Els ajuts tenen caràcter de subvenció directament aplicable a les despeses ocasionades per les inversions a bord d'embarcacions pesqueres amb port base a Catalunya, la pesca, l'aqüicultura, l'aplicació de la Política Pesquera Comuna (PPC), la transformació i la comercialització dels productes de la pesca i de l'aqüicultura, realitzades en el territori de Catalunya.
2.1 Poden ser beneficiàries d'aquests ajuts les persones que compleixin, en el moment de presentar la sol·licitud, els requisits generals establerts en aquest annex i els requisits específics per a cada línia d'ajut establerts a l'annex 2.
No poden ser beneficiàries d'aquests ajuts, durant el període de temps determinat en el capítol II del Reglament delegat (UE) 2015/288 de la Comissió, les persones físiques o jurídiques que:
a) han comès infracció greu d'acord amb l'article 42 del Reglament (CE) núm. 1005/2008, o l'article 90.1 del Reglament (CE) núm. 1224/2009;
b) han estat involucrades en l'explotació, gestió o propietat d'embarcacions incloses a la Llista de pesca il·legal, no declarada i no reglamentada (INDNR) d'acord amb l'article 40.3 del Reglament CE 1005/2008, o d'embarcacions que enarboren pavelló de països considerats tercers països no cooperants segons estableix l'article 33 de l'esmentat Reglament;
c) han comès infracció greu de la Política Pesquera Comuna (PPC) definida com a tal en altres actes legislatius adoptats pel Parlament Europeu i el Consell;
d) han comès algun dels delictes tipificats en els articles 3 i 4 de la Directiva 2008/99/CE en el cas d'ajudes establertes en l'apartat b) de l'annex 2 d'aquestes bases reguladores;
Per obtenir la condició de beneficiàries de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) No poden ser beneficiàries d'aquests ajuts les persones físiques o jurídiques que no estiguin al corrent de les obligacions fiscals i amb la Seguretat Social i/o tinguin deutes amb la Generalitat de Catalunya.
En el cas que es tracti d'agrupacions de persones físiques o jurídiques, públiques o privades, sense personalitat jurídica, cadascun dels integrants de l'agrupació en qüestió haurà de complir aquestes condicions d'admissibilitat.
b) En el cas d'empreses amb 50 o més treballadors, han de complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
c) En el cas d'empreses de plantilla igual o superior a 25 persones, han de disposar de mitjans per prevenir i detectar casos d'assetjament sexual i d'assetjament per raó de sexe, i per intervenir als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
d) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
Les empreses de més de 250 treballadors, a més, han de disposar d'un pla d'igualtat entre dones i homes d'acord amb l'establert en l'article 36 de la Llei 17/2015, de 21 de juliol.
e) En el cas d'associacions i fundacions, han de tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
f) En el cas que l'ajut subvencioni activitats que impliquin contacte habitual amb menors, cal disposar de les certificacions legalment establertes, o haver-les sol·licitat abans de la resolució de concessió, per acreditar que el personal de l'empresa o entitat que sol·licita l'ajut no ha estat condemnat per sentència ferma per cap delicte contra la llibertat i indemnitat sexual, i que, si canvia alguna persona adscrita al projecte o activitat subvencionada, es compromet a fer la comprovació oportuna pel que fa al cas.
3.1 La quantia màxima destinada a aquests ajuts i l'aplicació pressupostària a la qual s'han d'imputar són les que determini la convocatòria corresponent.
3.2 La quantia dels ajuts es fixarà segons el nombre de sol·licituds i la disponibilitat pressupostària.
Si l'import total de les sol·licituds presentades supera la dotació pressupostària disponible, es tindran en compte els criteris de selecció i de valoració establerts en el punt 4 d'aquest annex 1 i els criteris de valoració específics establerts a l'annex 2 per a cada línia d'ajut.
Així mateix, es tindran en compte els límits màxims de nivell de participació financera establerts en el punt 5 d'aquest annex 1.
3.3 La convocatòria corresponent ha de concretar el percentatge de cofinançament del FEMP.
3.4 La subvenció podrà ser reduïda totalment o parcialment abans no es dicti la resolució definitiva com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
4.1 Les sol·licituds de cada línia es valoraran atenent els criteris de selecció següents i els criteris de valoració específics, establerts a l'annex 2 per a cada línia d'ajut.
Adequació al DAFO, l'estratègia i el compliment de les finalitats de l'objectiu específic establerts al Programa operatiu FEMP (aprovat per la Comissió Europea mitjançant la Decisió de 17 de novembre de 2015).
Aportació de l'operació als indicadors de resultat del Programa operatiu FEMP, si s'escau en la línia.
Aportació de l'operació a altres prioritats del Programa operatiu FEMP i/o plans estratègics (igualtat efectiva d'homes i dones, aqüicultura, directiva marina).
4.3 La valoració dels criteris de selecció atendrà la puntuació màxima establerta en l'annex 2 per a cada línia d'ajut, si n'hi ha; es classificarà com:
- Alta >= 75% de la puntuació màxima dels criteris de selecció establerta per a cada mesura.
- Mitjana >= 25% i < 75% de la puntuació màxima dels criteris de selecció establerta per a cada mesura.
- Baixa >= 10% i < 25% de la puntuació màxima dels criteris de selecció establerta per a cada mesura.
- Exclosa < 10% de la puntuació màxima dels criteris de selecció establerta per a cada mesura.
Seran elegibles només els projectes que obtinguin en la valoració conjunta dels criteris de selecció com a mínim el 10% de la puntuació màxima dels criteris de selecció establerta per a cada mesura.
Ponderació de la valoració conjunta.
- El criteri a) suposarà el 50% de la valoració total.
- El criteri b) suposarà el 25% de la valoració total.
- El criteri c) suposarà el 25% de la valoració total.
En les línies en què no escau valorar el criteri b), d'acord a l'establert en l'annex 2 per a cada línia d'ajut, el criteri a) i el c) tindran una ponderació del 50% cada un.
Fórmules per al càlcul de cada un dels criteris
Va, b, c és el valor del criteri a), b) o c), respectivament.
Po a, b, c és la puntuació obtinguda de l'operació subvencionable del criteri a), b) o c), respectivament.
Pmax a, b, c és la puntuació màxima del criteri a), b) o c), respectivament.
Pmax és la puntuació més gran entre Pmax a, Pmax b o Pmax c.
En el cas del criteri a), es multiplica per 2 per tenir en compte la ponderació d'aquest criteri al 50%.
En les línies en què no escau valorar el criteri b), d'acord a l'establert en l'annex 2 per a cada línia d'ajut, caldrà també multiplicar per 2 el criteri c) perquè tant el criteri a) com el c) tinguin una ponderació del 50%.
4.6 A l'acta de selecció, es classificaran els expedients d'acord amb la puntuació total obtinguda dels criteris de selecció d'acord amb la baremació establerta al punt 4.4 i dels criteris de valoració específics establerts a l'annex 2 per a cada línia d'ajut.
4.7 En el cas que l'import total de les sol·licituds presentades de cada línia superi la dotació pressupostària disponible per a aquests ajuts, s'atendran les sol·licituds d'acord amb la puntuació total obtinguda en la suma dels dos criteris.
4.8 En cas d'empat, es tindran en compte en primer lloc les sol·licituds que hagin obtingut més puntuació en els criteris de valoració específics de cada línia.
4.9 Un cop exhaurit el pressupost disponible, les sol·licituds amb menor puntuació seran denegades per manca de disponibilitat pressupostària.
Nivell de participació financera
5.1 D'acord amb el que disposa l'article 95.1 del Reglament FEMP, les actuacions regulades en aquestes bases podran gaudir d'un nivell de participació financera pública del 50% de les despeses subvencionables.
5.2 El nivell de participació financera establert en l'apartat 5.1 es podrà incrementar o reduir d'acord amb el Reglament d'execució 772/2014 segons la persona beneficiària o la naturalesa del projecte, amb els límits següents:
a) En operacions vinculades a la pesca costanera artesanal, fins a un màxim del 80%.
b) Confraries de pescadors, federacions de confraries de pescadors, altres organitzacions de pescadors i altres persones beneficiàries col·lectives, fins a un màxim de 60%.
c) Organitzacions de productors i associacions d'organitzacions de productors, fins a un màxim del 75%.
d) Persones jurídiques de dret públic, fins a un màxim del 100%.
e) En operacions en matèria de control i observança, fins a un màxim del 80% per a tots els operadors i fins al 90% en el cas de flota de pesca costanera artesanal.
f) En el cas de substitució de motors, fins a un màxim del 30%.
g) En el cas d'operacions realitzades per empreses no PIME, fins a un màxim d'un 30%.
5.3 D'acord amb el que disposa l'article 95.3 del Reglament FEMP, es podrà aplicar una intensitat d'ajuda pública entre el 50% i el 100% de la despesa subvencionable total quan l'operació es dugui a terme en virtut del títol V, capítols I, II o IV, i compleixi tots els criteris següents:
b) Tenir un/a beneficiari/ària col·lectiu/iva.
L'aplicació d'aquest increment d'intensitat d'ajuda pública, la decidirà motivadament la comissió de valoració prevista al punt 8.2 segons les disponibilitats pressupostàries i el nombre de sol·licituds de cada línia d'ajut.
6.1 Una operació podrà rebre ajut d'un o diversos fons estructurals i d'inversió europeus (Fons EIE), o d'un o diversos programes i d'altres instruments de la Unió, a condició que la partida de despesa inclosa en una sol·licitud de pagament per al reemborsament per un dels Fons EIE no estigui subvencionada per un altre fons o instrument de la Unió, ni pel mateix fons conforme a un programa diferent.
6.2 Els ajuts regulats en aquestes bases són compatibles amb d'altres que puguin concedir altres administracions públiques o ens públics o privats, nacionals o internacionals, sempre que l'import dels ajuts no superi en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, el cost de les actuacions subvencionables.
7.1 Les sol·licituds per acollir-se als ajuts s'han de presentar per mitjans telemàtics des de la pàgina web http://seu.gencat.cat o http://agricultura.gencat.cat/ca/tramits/ajuts/ d'acord amb el procediment que estableix l'annex 3 d'aquesta Ordre.
Les sol·licituds presentades fora del termini establert a la convocatòria no s'admetran a tràmit.
7.3 Cal adjuntar a les sol·licituds la documentació que es relaciona a continuació, a més de la documentació que figuri al capítol específic per a cada línia d'ajut a l'annex 2, si s'escau.
No obstant, no caldrà presentar la documentació que ja s'hagi presentat anteriorment al DARP i de la qual no hagin variat les dades i continuïn vigents.
En aquest cas, quan s'iniciï el procediment administratiu en una oficina del DARP diferent a aquella on es va presentar la documentació, caldrà indicar en l'imprès de sol·licitud en quin procediment, any i unitat del DARP es va aportar la documentació requerida.
a) Acreditació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, en cas de no haver autoritzat el DARP a obtenir aquesta informació d'acord amb el que estableix l'apartat 7.5.
b) Acreditació de la representació per qualsevol mitjà vàlid en dret que en deixi constància, si escau.
Si aquesta documentació està disponible en el Registre d'Entitats Jurídiques, en el Registre de Cooperatives o en el Registre de Confraries de Pescadors, el DARP ho verificarà d'ofici.
d) Certificat actualitzat d'inscripció en el registre administratiu corresponent, en cas de no haver autoritzat el DARP a obtenir aquesta informació d'acord amb el que estableix l'apartat 7.5.
e) En el cas de persones jurídiques, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
f) En cas que hi hagi titularitat compartida sense constituir-se en persona jurídica, poder suficient a favor de la persona sol·licitant perquè sol·liciti l'ajut i realitzi les actuacions objecte de l'ajut.
g) En el cas que es tracti d'agrupacions de persones físiques o jurídiques, públiques o privades, sense personalitat jurídica, cadascun dels integrants de l'agrupació ha de fer constar en la sol·licitud els compromisos d'execució assumits per cada membre de l'agrupació.
h) Documentació descriptiva de les inversions a realitzar: memòria o projecte tècnic de les actuacions per a les quals se sol·licita l'ajut.
Aquesta documentació ha d'incloure una descripció detallada de les obres, inversions i actuacions i un pressupost detallat i desglossat.
En el cas d'obres, el projecte tècnic ha d'incloure els plànols de les obres o instal·lacions.
Quan la documentació descriptiva presenti dificultat per fer-ne còpies a causa del seu format, es podrà requerir a la persona sol·licitant que en presenti una còpia en format digital.
Quan l'import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor en el cas que la convocatòria corresponent s'efectuï amb anterioritat al 9 de març de 2018, o les establertes en la Llei 9/2017, de 8 de novembre, en el cas que la convocatòria sigui posterior a l'esmentada data, la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat el suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
L'elecció entre les ofertes, que s'hauran d'aportar en la justificació, o, si s'escau, en la sol·licitud de subvenció, es realitzarà conformement a criteris d'eficiència i economia, i s'haurà de justificar expressament l'elecció en una memòria quan no recaigui en la proposta econòmica més avantatjosa.
Les tres ofertes han de provenir d'empreses que no estiguin vinculades a la persona beneficiària i que no formin part del mateix grup de societats, d'acord amb els supòsits que estableix l'article 42 del codi de comerç.
j) En el cas que el/la sol·licitant sigui propietari/ària d'una embarcació de pesca, cal que aporti la documentació següent:
- Certificat del Registre Mercantil que acrediti la titularitat del vaixell.
k) En el cas que el/la sol·licitant sigui armador/a d'una embarcació de pesca, cal que aporti, a més de la documentació del punt anterior, la documentació següent:
- Contracte d'explotació del vaixell mitjançant el qual el propietari li transfereix a l'armador el dret i/o el deure de realitzar les inversions.
l) En el cas que el/la sol·licitant sigui pescador/a, cal que aporti la documentació següent:
- Informe de vida laboral expedit per l'Institut Social de la Marina, en cas de no haver autoritzat el Departament d'Agricultura, Ramaderia, Pesca i Alimentació a obtenir aquesta informació, d'acord amb el que estableix l'apartat 7.5.
- Còpia de la Llibreta d'inscripció marítima.
Si és un estranger que no té Llibreta d'inscripció marítima, cal presentar certificat d'embarcament.
m) Declaració signada que la persona sol·licitant no ha comès infracció greu de la PPC, ni cap de les infraccions tipificades a l'article 42 del Reglament (CE) núm. 1005/2008, o a l'article 90 del Reglament (CE) núm. 1224/2009, no està inclosa en la Llista INDNR (pesca il·legal, no declarada i no reglamentada), no ha comès cap dels delictes tipificats als articles 3 i 4 de la Directiva 2008/99/CE, i no ha comès cap frau en el marc del Fons Europeu de la Pesca (FEP) o el FEMP, d'acord amb el model normalitzat annex a la sol·licitud.
n) En el cas d'adquisició d'edificis i locals, declaració responsable del venedor conforme no han estat subvencionats en els darrers 10 anys.
o) Certificat de complir l'establert en el punt 2.2.d) de l'annex 1 d'aquestes bases reguladores o autorització expressa a la Direcció General de Pesca i Afers Marítims per a la seva consulta en el sistema de Registres Administratius de suport a l'Administració de Justícia (SIRAJ)
7.4 L'imprès de sol·licitud inclourà declaracions responsables sobre els aspectes que es relacionen a continuació, que la persona sol·licitant ratifica mitjançant la signatura de la sol·licitud:
a) El compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
b) No estar sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
c) En el cas que l'entitat sol·licitant hagués obtingut subvencions i/o ajuts per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar-ne la quantia, la data de concessió i l'ens concedent.
d) En el supòsit de persones físiques empresàries, estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
e) El compliment de la quota de reserva per a la integració social del personal discapacitat que estableix la legislació vigent, si escau.
f) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
g) En el cas de fundacions i associacions, tenir adaptats els estatuts a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
h) En el cas de fundacions, haver complert el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
i) En el cas que l'ajut subvencioni activitats que impliquin contacte habitual amb menors, disposar de les certificacions legalment establertes, o haver-les sol·licitat abans de la resolució de concessió, per acreditar que el personal de l'empresa o entitat que sol·licita l'ajut no ha estat condemnat per sentència ferma per cap delicte contra la llibertat i indemnitat sexual, i que, si canvia alguna persona adscrita al projecte o activitat subvencionada, es compromet a fer la comprovació oportuna pel que fa al cas.
j) En el cas d'empreses i entitats, no haver estat sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 250 treballadors, a més, disposar d'un pla d'igualtat entre dones i homes d'acord amb l'establert en l'article 36 de la Llei 17/2015, de 21 de juliol.
k) En cas que l'entitat sol·licitant sigui una petita o mitjana empresa, que es troba dins de l'àmbit d'aplicació de la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses.
l) Que no s'han iniciat les obres o les actuacions per a les quals se sol·licita l'ajut.
m) Que és titular del lloc on s'ha de dur a terme l'actuació, si escau.
O en cas de terrenys o locals llogats, o altres figures de cessió de la possessió, declaració responsable sobre la seva disponibilitat.
7.5 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
8.1 El procediment de concessió de la subvenció es farà en règim de concurrència competitiva.
8.2 L'òrgan instructor, l'òrgan competent per dictar la resolució i la composició de la comissió de valoració es fixaran en la convocatòria corresponent.
8.3 Per a l'esmena i/o millora de la sol·licitud d'ajut, i un cop requerida a aquest efecte, la persona sol·licitant disposarà d'un termini de 10 dies hàbils per lliurar la documentació requerida.
Aquest termini comptarà des de l'endemà de rebre la notificació del requeriment.
En cas que no s'atengui el requeriment, es considerarà que la persona interessada desisteix de la sol·licitud i se n'arxivaran les actuacions.
8.4 Presentada la documentació establerta per a cadascuna de les actuacions, la DGPAM podrà, si és el cas, realitzar les inspeccions que acreditin que no s'han iniciat les actuacions.
8.5 La comissió de valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
8.6 Quan les sol·licituds subvencionables superin la disponibilitat pressupostària, la comissió de valoració determinarà l'assignació del pressupost tenint en compte la quantitat màxima destinada a aquests ajuts que estableixi la convocatòria corresponent, d'acord amb criteris de selecció i de valoració de l'apartat 4 d'aquest annex i els criteris de valoració específics que conté l'annex 2 per a cada línia d'ajut.
8.7 D'acord amb la documentació presentada i l'informe de la comissió de valoració, l'òrgan instructor elevarà la proposta de resolució corresponent a l'òrgan competent per resoldre.
8.8 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], o bé per notificació individual.
Prèviament a la publicació en el tauler electrònic, les persones interessades rebran un avís al correu electrònic que hagin fet constar en l'imprès de sol·licitud.
Aquest avís no té efectes de notificació i serveix als únics efectes d'informar el potencial beneficiari de quan s'efectuarà aquesta notificació que tindrà lloc amb els mitjans esmentats.
9.1 L'incompliment dels requisits no esmenables establerts a l'apartat 2 d'aquest annex o del termini de presentació de sol·licituds que estableixen les convocatòries corresponents comporta la inadmissió de la sol·licitud.
9.2 Comporta el desistiment de la sol·licitud la manca de presentació de qualsevol dels documents que preveu l'apartat 7 d'aquest annex o la manca d'esmena dels requisits esmenables, dins del termini de 10 dies hàbils i amb el requeriment previ.
9.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
9.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
10.1 En la resolució de concessió, figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, la procedència dels fons amb què es finança l'ajut i l'import que prové del FEMP (cal indicar a quina prioritat i operació del Programa operatiu pertany l'ajut).
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària i la social i amb la Generalitat de Catalunya.
10.2 La resolució de concessió es pot modificar en cas d'alteració de les condicions que van determinar l'atorgament o com a conseqüència d'una decisió de l'Administració.
Són causa de modificació de la Resolució les modificacions de la normativa reguladora dels ajuts o noves interpretacions de la normativa procedents d'òrgans de la Comissió Europea, o les reprogramacions financeres del programa operatiu.
També les subrogacions, sempre que s'aporti tota la documentació necessària per a l'expedient de concessió de l'ajut i la persona que subroga reuneixi els requisits exigits a les persones beneficiàries.
10.3 Requerirà l'autorització prèvia de la Direcció General de Pesca i Afers Marítims qualsevol modificació significativa que es vulgui realitzar de les condicions d'execució de les inversions respecte de la documentació del projecte d'inversió que es va aprovar.
A aquests efectes, els canvis de proveïdors de béns i serveis sobre les ofertes comercials aprovades es consideren modificacions significatives.
La Direcció General de Pesca i Afers Marítims en cap cas no autoritzarà modificacions que canviïn la finalitat del projecte aprovat.
S'admetran com a subvencionables els conceptes següents:
11.1 Les despeses subvencionables són les despeses efectivament assumides per la persona beneficiària si s'ajusten a tots els criteris següents:
a) S'han realitzat en el termini d'execució de l'acció o el programa de treball.
b) S'han indicat en el pressupost o en el programa de treball de l'acció (memòria de la sol·licitud establerta en el punt 7 d'aquest annex).
c) Són necessaris per a l'execució de l'acció.
d) Són identificables i verificables i consten en la comptabilitat de la persona beneficiària.
e) Compleixen la legislació fiscal i social.
f) Són raonables i justificats.
11.2 L'adquisició de terrenys per un cost que no superi el 10% del total de les despeses subvencionables del projecte.
Serà condició indispensable per a la subvenció de l'adquisició de terrenys obtenir una certificació d'un expert independent qualificat que confirmi que el preu d'adquisició del terreny no és superior al seu valor de mercat.
11.3 Només es consideraran elegibles les despeses que, a més de ser necessàries per a la instal·lació dels equips i dispositius subvencionables, hi estiguin relacionades directament.
11.4 Les despeses generals (honoraris, enginyeries i altres) lligades exclusivament a l'operació finançada fins a un màxim del 12% del total de les despeses subvencionables del projecte.
11.5 La despesa dels informes externs o independents acreditatius previstos en la documentació a aportar establerta en aquest annex o la documentació específica establerta a l'annex 2 per a cada línia d'ajut.
11.6 Com a excepció a l'apartat 12.d), seran subvencionables els honoraris tècnics dels projectes pagats fins a 1 any abans de la data de l'acta de no-inici de les obres.
No seran subvencionables els conceptes següents:
b) Els interessos de deute (excepte bonificacions d'interessos o subvencions de comissions de garantia).
c) Les despeses de personal i els costos indirectes, excepte les despeses de les administracions públiques en la mesura que aquestes despeses derivin d'activitats que l'Administració no hagués realitzat de no haver-se executat el projecte objecte de la subvenció.
En aquest cas, la tarifa per hora aplicable es calcularà de la manera següent:
Tarifa hora = despeses cost personal mesura subvencionada / 1.720 hores anuals.
Quan aquesta operació generi costos indirectes, s'acceptarà un tipus fix de com a màxim el 15% dels costos directes de personal subvencionables.
d) Les operacions que s'hagin executat o pagat abans que la persona beneficiària sol·liciti l'ajut.
e) Operacions que incrementin la capacitat de pesca d'un vaixell o l'equip que incrementi la capacitat del vaixell per detectar el peix.
f) Inversions i equips que siguin obligatoris en el moment de la sol·licitud d'acord amb la normativa europea i nacional.
g) Les despeses de manteniment programat o preventiu de qualsevol part de l'equip que mantingui en funcionament un aparell.
h) Les despeses originades per una reposició d'inversions existents, excepte quan la nova adquisició respongui a inversions diferents de les anteriors (ja sigui per la tecnologia utilitzada o pel rendiment).
i) Les despeses originades per obres que suposin la substitució d'elements deteriorats, obres de manteniment i reparació.
j) Construcció de nous vaixells de pesca o importació de vaixells de pesca.
l) La transferència de la propietat d'una empresa, excepte la compra d'un vaixell de pesca per un pescador menor de 40 anys.
m) La repoblació directa (excepte que estigui prevista com a mesura de conservació en un acte jurídic de la UE).
n) Les compres de materials i equips utilitzats.
o) La part del cost dels elements de transport que no estiguin directament relacionats amb l'operació.
p) Les despeses de constitució i primer establiment d'una societat.
q) Les obres no vinculades amb el projecte d'inversió: habitatges, menjadors, obres d'embelliment, equips d'esbarjo i similars.
r) La urbanització que no estigui relacionada amb l'activitat del projecte que se subvenciona.
s) Els impostos, les taxes i qualsevol altra despesa financera no relacionada amb l'execució material del projecte.
t) La compra d'edificis o locals si han estat subvencionats en els 10 anys anteriors a la sol·licitud d'ajut.
Compromisos i obligacions de les persones beneficiàries
Sense perjudici dels compromisos establerts per a cada línia d'ajut, les persones beneficiàries es comprometen mitjançant la signatura de la sol·licitud de l'ajut a:
13.1 No haver iniciat les actuacions abans de la presentació de la sol·licitud d'ajut.
13.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment de presentació de la sol·licitud.
El DARP realitzarà les comprovacions corresponents amb l'Agència Estatal d'Administració Tributària i la Tresoreria General de la Seguretat Social, i també comprovarà que la persona beneficiària no té deutes de cap mena amb la Generalitat de Catalunya.
No caldrà aportar els certificats acreditatius en cas de l'autorització al DARP a què es refereix l'apartat 7.5.
13.3 Dur la comptabilitat del negoci subvencionat d'acord amb la normativa vigent.
La persona beneficiària haurà de mantenir un sistema de comptabilitat separat o un codi comptable adequat en relació amb totes les transaccions relacionades amb el projecte subvencionat.
13.4 La persona beneficiària ha de continuar complint les condicions d'admissibilitat de les sol·licituds establertes al punt 2.2 de l'annex 1 d'aquestes bases reguladores després de presentar la sol·licitud, durant el termini d'execució de l'operació subvencionada i durant el termini de 5 anys després de l'últim pagament realitzat a la persona beneficiària.
13.5 Mantenir les inversions en infraestructures o inversions productives un període mínim de 5 anys des de l'últim pagament efectuat a la persona beneficiària.
13.6 Mantenir, dins el territori de la UE, l'activitat productiva objecte de les inversions subvencionades com a mínim 10 anys a comptar des de la data de l'últim pagament realitzat a la persona beneficiària.
Aquesta obligació no serà d'aplicació a les PIME.
13.7 En el cas d'inversions a bord, no transferir el vaixell fora de la Unió Europea en el termini de 5 anys des de l'últim pagament efectuat a la persona beneficiària.
13.8 Proporcionar a la Direcció General de Pesca i Afers Marítims, als avaluadors designats o a altres organismes designats per aquesta Direcció General tota la informació necessària per poder fer el seguiment i l'avaluació del programa, en particular en relació amb el compliment de determinats objectius i prioritats.
13.9 Facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
13.10 Formalitzar i actualitzar els indicadors relatius al projecte emplenant un annex en la sol·licitud de l'ajut i posteriorment en la sol·licitud de pagament.
13.11 Mantenir i tenir disponible la documentació 3 anys (si la despesa total subvencionable és inferior a 1 milió d'euros) o 2 anys (si la despesa total subvencionable és superior a 1 milió d'euros) a partir del 31 de desembre següent a la presentació dels comptes en què estiguin incloses les despeses de l'operació.
13.12 Compromís que, en el supòsit de percebre un altre ajut per la mateixa finalitat després d'haver estat presentada la sol·licitud, es comunicarà immediatament aquest fet a l'òrgan gestor.
13.13 Compromís de no iniciar les obres o les actuacions per a les quals ha sol·licitat l'ajut sense tenir tots els permisos i les autoritzacions pertinents.
14.1 Les persones beneficiàries han de realitzar les actuacions objecte d'ajut i justificar-les a la DGPAM, amb la informació de les actuacions dutes a terme, abans de la data que estableixi la resolució de concessió i com a màxim la data prevista en la convocatòria corresponent.
14.2 Transcorregut el termini establert sense que aquesta justificació hagi estat presentada a la DGPAM, es requerirà a la persona beneficiària perquè en el termini improrrogable de 15 dies hàbils presenti la justificació.
La falta de presentació en el termini establert en aquest apartat comporta la revocació i, si és el cas, l'exigència del reintegrament i altres responsabilitats establertes en la legislació aplicable en matèria de subvencions.
La presentació de la justificació en el termini addicional establert en aquest apartat no eximeix la persona beneficiària de les sancions que corresponguin d'acord amb la Llei 38/2003, de 17 de novembre, general de subvencions, i el text refós de la Llei de finances públiques de Catalunya, aprovat pel Decret legislatiu 3/2002, de 28 de desembre.
14.3 En el cas que les activitats hagin estat finançades amb altres subvencions o recursos públics, s'ha d'acreditar l'import, la procedència i l'aplicació a l'activitat subvencionada.
Dins el termini establert en la convocatòria per a justificar l'ajut, caldrà presentar la documentació següent:
a) Per mitjans exclusivament telemàtics, des de la pàgina web http://seu.gencat.cat/ i d'acord amb el procediment establert en l'annex 3:
Sol·licitud de pagament de l'ajut
Compte justificatiu que inclourà:
Una memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts.
2.2 Una memòria econòmica sobre el cost de les activitats realitzades, on hi consti:
- Una relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
- Si la subvenció s'atorga d'acord amb un pressupost, s'ha de presentar una liquidació on s'indiquin i, si s'escau, es motivin les desviacions respecte al pressupost inicial.
b) Presencialment, preferentment en les dependències de la Direcció General de Pesca i Afers Marítims, sense perjudici de fer ús de la resta de mitjans que preveu la Llei 39/2015, d'1 d'octubre, i la Llei 26/2010, de 3 d'agost:
Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en certificació del banc o extracte bancari del compte des del qual s'han emès els pagaments i els rebuts bancaris de les transferències o dels càrrecs bancaris efectuats, les lletres vençudes, els xecs, els pagarés i els rebuts del proveïdors; en el cas de pagaments en efectiu, documentació acreditativa de la percepció de l'import per part del creditor.
Els justificants han d'indicar amb tota claredat a quins conceptes del pressupost es refereixen.
Les factures originals seran segellades per l'òrgan gestor amb la indicació de la subvenció atorgada una vegada se n'hagi donat la conformitat.
14.6 Les persones beneficiàries de l'ajut, en el moment de fer la justificació de les inversions, també han d'aportar, quan s'escaigui, la documentació següent:
a) Documentació actualitzada de la titularitat del lloc on s'efectua la inversió, que pot ser qualsevol de les següents:
2) Còpia del contracte de lloguer.
3) Còpia del contracte de cessió d'ús.
4) Concessió, autorització acreditativa de la disponibilitat de l'espai on es du a terme l'actuació o documentació acreditativa que s'està tramitant la pròrroga o renovació de la seva titularitat.
b) Per acreditar el compliment de la normativa mediambiental, cal presentar l'avaluació d'impacte ambiental quan ho exigeixi l'Administració ambiental competent.
c) Certificat de taxador independent degudament acreditat i inscrit en el registre oficial corresponent, en el supòsit d'adquisició de béns immobles, si s'escau.
d) En els projectes en què calgui, còpia de la llicència municipal d'obres de l'ajuntament corresponent.
e) Acreditació de la inscripció en el Registre Sanitari d'Indústries i de Productes Alimentaris de Catalunya (RSIPAC) de les persones beneficiàries que es dediquin a activitats alimentàries i no estiguin excloses de registre, en cas de no haver autoritzat al DARP a obtenir aquesta informació d'acord amb el que estableix l'apartat 7.5.
f) Si es tracta d'un establiment industrial amb obligatorietat d'inscripció al Registre d'Indústries Agràries i Alimentàries de Catalunya (RIAAC), d'acord amb l'article 5 del Decret 302/2004, de 25 de maig, cal l'acreditació de la inscripció al Registre, en cas de no haver autoritzat al DARP a obtenir aquesta informació d'acord amb el que estableix l'apartat 7.5.
g) A més, quan s'escaigui, la persona beneficiària ha de presentar la documentació addicional específica de l'annex 2 d'aquesta Ordre per a cada línia d'ajut.
La data de les certificacions requerides estarà compresa dins dels 6 mesos anteriors a la presentació de la sol·licitud o anteriors a la data en què s'efectuï el requeriment, llevat que en el mateix certificat es disposi una altra data de caducitat més àmplia.
14.7 Els òrgans competents del DARP revisaran la documentació i comprovaran l'execució de les obres o les actuacions sobre el terreny.
A aquests efectes, les persones beneficiàries han de facilitar tota la informació complementària que els sigui requerida.
14.8 Pel que fa a les línies d'ajut d'activitats que no siguin susceptibles de comprovació material sobre el terreny, la verificació de l'execució de les obres o les actuacions es comprovarà mitjançant la memòria explicativa prevista en el punt 14.4.b apartat 1 d'aquest annex.
14.9 Si no es justifica satisfactòriament una despesa del total del cost subvencionable aprovat del projecte, es reduirà proporcionalment l'import de la subvenció concedida, sempre que, a criteri de la Direcció General de Pesca i Afers Marítims, s'hagi arribat a la finalitat per a la qual es va concedir l'ajut.
14.10 La proposta de pagament de la subvenció es realitzarà, un cop verificades les inversions, amb la certificació prèvia pels òrgans competents de la Direcció General de Pesca i Afers Marítims, segons la qual l'activitat i la despesa realitzades estan degudament justificades, i la comprovació de la resta de requisits establerts a l'Ordre.
14.11 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, i el DARP comprovarà també que la persona beneficiària no té deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 7.5.
14.12 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents en el marc del control de les operacions establert en el Reglament (UE) 508/2014, d'acord amb l'establert en el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
14.13 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
Revocació de la concessió i reintegrament de les quantitats percebudes indegudament
15.1 L'òrgan concedent ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar l'interès de demora corresponent en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i la Llei 38/2003, de 17 de novembre, general de subvencions, i en el cas d'incompliment dels requisits establerts en aquestes bases reguladores.
15.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
15.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament en els supòsits que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
15.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, pel que resulti aplicable de la Llei 38/2003, de 17 de novembre, i les normes de desplegament i per l'establert específicament en els supòsits que es relacionen a continuació.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions públiques, sens perjudici de les especialitats que estableixi la normativa aplicable en matèria de subvencions.
- Es reintegrarà totalment l'ajut més l'interès de demora corresponent en el cas d'incompliment de les obligacions establertes en el punt 13.4.
- En el cas d'incompliment de les obligacions establertes en el punt 13.5, es reintegrarà l'ajut més l'interès de demora corresponent, de manera proporcional al període durant el qual s'hagi incomplert el requisit, si en els 5 anys següents al darrer pagament realitzat a la persona beneficiària es produeix alguna de les circumstàncies següents:
a) El cessament o recol·locació de l'activitat fora de la zona del programa.
b) Un canvi de la propietat que proporcioni avantatge indegut, entès com la utilització de mecanismes que permetin obtenir un major grau d'ajuda que la que correspondria a la persona beneficiària.
c) Un canvi substancial en relació amb les condicions i els requisits pels quals es va atorgar l'ajut que afecti la naturalesa, als objectius o les condicions d'execució de l'operació.
- El reintegrament previst al punt 13.5 no s'aplicarà en el cas de fallida no fraudulenta.
- En el cas d'incompliment de les obligacions establertes en els punts 13.6 i 13.7, es reintegrarà l'ajut més l'interès de demora corresponent, de manera proporcional al període durant el qual s'hagin incomplert els requisits.
16.1 Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions per comprovar que es compleixen la destinació dels ajuts, els requisits i els compromisos establerts en aquestes bases reguladores i la normativa sobre els controls que regula els ajuts finançats pel FEMP.
Així mateix, els funcionaris de la Comissió i del Tribunal de Comptes de la Unió Europea estan facultats per efectuar en qualsevol moment les auditories sobre el terreny de les operacions finançades amb el FEMP, en el marc de l'establert en l'article 122 del Reglament (UE) 508/2014.
16.2 L'exercici d'aquestes funcions d'inspecció i control inclou les actuacions adreçades a la prevenció i detecció de frau, d'acord amb l'establert en els reglaments (UE) 1303/2013 i (UE) 508/2014.
16.3 Les actuacions d'inspecció i control poden afectar també la comprovació de la veracitat de la informació indicada per la persona beneficiària sobre la base de dades o documentació comercial en possessió de tercers.
16.4 D'acord amb l'article 46.2 de la Llei 38/2003, la negativa a complir l'obligació de les persones beneficiàries o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament si és el cas, de l'ajut, sense perjudici de les sancions que puguin correspondre.
17.1 El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, d'aprovació del text refós de la Llei de finances públiques de Catalunya, la Llei 38/2003, de 17 de novembre, general de subvencions, i la Llei 39/2015, d'1 d'octubre, del procediment administratiu comú de les administracions públiques.
17.2 Les declaracions responsables comporten que la persona interessada disposa de la documentació pertinent acreditativa de les dades declarades.
Si l'Administració comprova la inexactitud o falsedat de les dades declarades, aquest fet comporta, amb audiència prèvia a la persona interessada, deixar sense efecte el tràmit corresponent.
Si aquesta conducta està tipificada com a infracció en la legislació aplicable, dóna lloc a la incoació de l'expedient sancionador oportú d'acord amb el règim sancionador a què fa referència l'apartat anterior.
18.2 D'altra banda, els beneficiaris i les entitats col·laboradores, si s'escau, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior.
Els ajuts concedits es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Així mateix, els beneficiaris figuraran en la llista d'operacions publicada de conformitat amb l'article 119.2 del Reglament (UE) 508/2014.
Aquests ajuts estan sotmesos al règim de transparència i al sistema de control i sancions establert en el Reglament (UE) núm. 508/2014, del Parlament Europeu i del Consell.
A. Mesures de foment per al desenvolupament sostenible de la pesca
A.1 Limitació de l'impacte de la pesca al medi marí i adaptació de la pesca a la protecció d'espècies.
L'objecte dels ajuts que estableix aquest capítol és reduir l'impacte de la pesca en el medi marí, donar suport a l'eliminació gradual dels descarts i facilitar la transició a una explotació sostenible dels recursos biològics marins, d'acord amb l'article 2 apartat 2 del Reglament (UE) 1380/2013, que permeti assolir el rendiment màxim sostenible.
a) Inversions en equips que incrementin la selectivitat dels arts de pesca per talles o espècies.
b) Inversions a bord o en equips per eliminar els descarts i evitar i reduir les captures no desitjades de poblacions comercials o per tractar les captures no desitjades que s'hagin de desembarcar, d'acord amb l'article 15 del Reglament (UE) 1380/2013.
c) Inversions en equips que limitin i, si és possible, eliminin els efectes físics i biològics de les activitats pesqueres en l'ecosistema o el fons marí.
d) Inversions en equips per protegir els arts de pesca i les captures de mamífers i aus protegides per la Directiva 92/43/CEE o per la Directiva 2009/147/CE del Parlament Europeu i del Consell, relativa a la conservació de les aus silvestres, sempre que no es limiti la selectivitat dels arts de pesca i s'apliquin totes les mesures adequades per evitar el dany físic als predadors.
L'ajuda només es concedirà quan pugui demostrar-se que l'art de pesca o altres equips inclosos en l'apartat 1 de l'article 38 del Reglament (UE) 508/2014 tenen una major selectivitat per talles o un menor impacte en l'ecosistema marí i en les especies no objectiu que els arts o altres equips estàndard autoritzats en virtut de la normativa de la Unió o de la normativa nacional aplicable adoptada en el context de la regionalització, com disposa el Reglament (UE) 1380/2013.
a) Propietaris d'embarcacions de pesca que estiguin registrats com a embarcacions en actiu i hagin dut a terme una activitat pesquera al mar de, com a mínim, 60 dies durant els dos anys civils anteriors a la data de presentació de la sol·licitud d'ajut, entenent aquests com els dos anys anteriors a l'any de presentació de la sol·licitud d'ajut.
b) Armadors que compleixin l'establert en el punt 7.3.k) de l'annex 1 amb les mateixes condicions que el subapartat a) precedent.
c) Pescadors que siguin propietaris dels arts que vagin a substituir-se i hagin treballat a bord d'un vaixell de pesca, com a mínim, 60 dies durant els dos anys civils anteriors a la data de presentació de la sol·licitud d'ajut, entenent aquests com els dos anys anteriors a l'any de presentació de la sol·licitud d'ajut.
d) Confraries de pescadors, federacions de confraries de pescadors i altres organitzacions de pescadors reconegudes.
4.1 La comprovació que l'activitat mínima de 60 dies s'ha dut a terme, en el cas de propietaris d'embarcacions, es realitzarà d'ofici mitjançant els dispositius de localització d'embarcacions via satèl·lit (VMS), diaris electrònics de bord (DEA), diari de pesca o nota de venta, i també mitjançant qualsevol altre dispositiu, document o mitjà que permeti verificar fefaentment els dies d'activitat en el mar.
4.2 En el cas de pescadors, justificació de l'afiliació del pescador a l'embarcació durant el termini indicat.
L'ajuda només es concedirà una vegada durant el període de programació per al mateix tipus d'inversió, equip i vaixell.
a) Informe independent que demostri la major selectivitat de l'art de pesca i que no incrementa la capacitat de detectar peix.
b) Acreditació de la instal·lació dels equips a bord.
A.2 Instal·lacions de protecció de la fauna i la flora marines
L'objecte dels ajuts que estableix aquest capítol és protegir i recuperar la biodiversitat i els ecosistemes marins i fomentar la participació dels pescadors a través de la construcció, el muntatge o la modernització d'instal·lacions permanents o mòbils destinades a protegir i a desenvolupar la fauna i la flora marines, incloses la seva elaboració científica i la seva avaluació.
a) La compra i el muntatge d'instal·lacions per protegir les zones marines de la pesca d'arrossegament.
b) La compra i el muntatge d'instal·lacions per recuperar ecosistemes marins degradats.
c) Els treballs preparatoris: prospeccions, estudis i avaluacions científiques.
a) La compra de vaixells per enfonsar-los com a esculls artificials.
b) La construcció i el manteniment de dispositius de concentració de peixos.
Podran ser beneficiàries dels ajuts: organismes de dret públic científics o tècnics, consells consultius, pescadors, confraries de pescadors, federacions de confraries de pescadors i altres organitzacions de pescadors reconegudes, organitzacions no governamentals en associació amb organitzacions de pescadors o associats a grups d'acció local de pesca de Catalunya.
Valoració de la capacitat de gestió de l'empresa per prioritzar els projectes segons la concreció, coherència i capacitat de l'entitat per desenvolupar-los, atenent la qualitat, detall i coherència de la memòria (màxim 10 punts).
- Es valoraran amb 5 punts els projectes que afectin hàbitats d'interès pesquer (fanerògames marines, maërl i coral·ligen).
- Es valoraran amb 5 punts els projectes amb participació del sector pesquer.
En el cas d'instal·lacions fixes d'esculls artificials, a més de la documentació que estableix l'apartat 14 de l'annex 1 d'aquesta Ordre, cal presentar amb la sol·licitud de pagament la resolució de concessió d'ocupació del domini públic marítimo-terrestre de l'organisme corresponent.
A.3 Operacions que contribueixin a una millor gestió o conservació dels recursos biològics
L'objecte dels ajuts que estableix aquest capítol és protegir i recuperar la biodiversitat i els ecosistemes marins en el marc d'activitats de pesca sostenibles.
- Dispositius de dissuasió acústics a les xarxes.
b) Compra i instal·lació a bord d'altres dispositius d'eficiència provada per prevenir la captura accidental d'espècies protegides.
- Formació dels pescadors adreçada a una millor gestió i conservació.
- Projectes centrats en hàbitats costaners de gran importància per als peixos, les aus i altres organismes.
- Projectes centrats en zones d'importància per a la reproducció dels peixos.
d) Substitució d'arts de pesca existents per arts de baix impacte (nanses, poteres i línies de mà).
Podran ser persones beneficiàries dels ajuts: organismes de dret públic científics o tècnics, consells consultius, pescadors, confraries de pescadors, federacions de confraries de pescadors i altres organitzacions de pescadors reconegudes, organitzacions no governamentals en associació amb organitzacions de pescadors o associats a grups d'acció local de pesca de Catalunya.
c) Abast del projecte: es valoraran amb un màxim de 10 punts els projectes que comptin amb participació del sector pesquer.
a) En el cas d'inversions del punt 2.b), informe d'un extern que acrediti l'eficiència per prevenir la captura accidental i que no incrementa la capacitat de pesca del vaixell o que l'equip no augmenta la capacitat del vaixell de detectar més peix.
b) En el cas d'inversions del punt 2.d), informe independent que demostri la major selectivitat de l'art de pesca i que no augmenta la capacitat de detectar peix.
L'objecte dels ajuts que estableix aquest capítol és millorar les prestacions i la competitivitat de la flota i dels operadors del sector pesquer i fomentar la pesca sostenible.
a) Estudis de viabilitat i de serveis d'assessorament de projectes subvencionables pel FEMP en relació amb mesures de foment per al desenvolupament sostenible de la pesca.
b) Assessorament sobre sostenibilitat ambiental, centrat en l'eliminació dels efectes negatius de les activitats pesqueres en els ecosistemes marins, terrestres i d'aigua dolça.
c) Assessorament sobre estratègies empresarials i comercials, incloses les anàlisis prèvies a la constitució d'organitzacions de productors.
Podran ser persones beneficiàries dels ajuts els operadors, les confraries de pescadors, les federacions de confraries de pescadors i altres organitzacions de pescadors, les organitzacions de productors i els organismes de dret públic.
Per poder obtenir aquests ajuts, s'han de complir els requisits següents:
Només es podrà presentar una sol·licitud d'ajut corresponent a aquesta mesura per persona beneficiària i convocatòria.
- Es valorarà amb 5 punts l'assessorament per a la constitució d'Organitzacions de Productors de la Pesca.
- Es valorarà amb 5 punts l'assessorament per al desenvolupament de projectes de pesca-turisme o turisme-pesquer.
Caldrà adjuntar a la sol·licitud d'ajut, a més de la documentació que estableix l'apartat 7 de l'annex 1 d'aquesta Ordre, la documentació que acrediti la capacitació i/o experiència de les entitats que prestin els serveis d'assessorament objecte de l'ajut.
Caldrà adjuntar a la sol·licitud de pagament, a més de la documentació que estableix l'apartat 14 de l'annex 1 d'aquesta Ordre, còpia de l'estudi o assessorament objecte de la subvenció.
A.5 Diversificació i noves formes d'ingressos
L'objecte dels ajuts que estableix aquest capítol és millorar la competitivitat de la flota mitjançant inversions que contribueixin a diversificar l'activitat principal de la pesca amb altres activitats complementàries.
S'admetran com a subvencionables les actuacions complementàries a l'activitat pesquera com ara inversions a bord, turisme de pesca esportiva, restaurants, serveis mediambientals i activitats educatives, sempre que estiguin vinculades a l'activitat pesquera principal.
Podran ser persones beneficiàries dels ajuts els/les propietaris/àries de vaixells de pesca i pescadors.
L'import de l'ajuda no superarà el 50% del pressupost previst al pla empresarial, fins a un màxim de 75.000,00 euros per persona beneficiària.
b) Aportació de l'operació als indicadors de resultat del Programa operatiu (fins a 7 punts).
- Es valoraran amb 5 punts les actuacions de pesca turisme i turisme pesquer.
- Es valorarà amb 5 punts la participació de dones en el projecte.
a) Pla empresarial de les activitats complementàries en què s'inclourà pressupost, anàlisi de situació, objectius, estratègies, anàlisi de mercat, anàlisi financera-econòmica i adequació de la competència professional de pescador.
b) Acreditació de les competències professionals, la capacitació o la formació adequades per al desenvolupament de les activitats complementàries.
L'objecte dels ajuts que estableix aquest capítol és afavorir accions de caràcter socioeconòmic vinculades a la reestructuració del sector pesquer donant suport a joves pescadors per a la creació d'empreses, mitjançant l'accés a la propietat del seu primer vaixell de pesca, i també el relleu generacional.
S'admetran com a subvencionables les despeses per a la primera adquisició d'un vaixell de pesca amb els requisits establerts en l'apartat 5.
La transferència de propietat dins la mateixa família fins al 2n grau de parentiu inclòs.
Podran ser persones beneficiàries dels ajuts els joves pescadors que, en el moment de presentar la sol·licitud, tinguin menys de 40 anys, amb un mínim de 5 anys d'experiència com a pescador, o que disposin de la titulació corresponent de professional del sector pesquer prevista al Reial decret 36/2014, de 24 de gener, i figurin d'alta al Règim Especial de la Seguretat Social dels treballadors del mar.
S'admetrà la concessió d'aquesta ajuda a més d'una persona beneficiària per a l'adquisició d'un mateix vaixell sempre que l'ajut total concedit no superi els límits establerts al punt 6 d'aquest capítol.
Per poder obtenir els ajuts que estableix aquest capítol, el vaixell de pesca ha de complir els requisits següents:
a) Vaixell d'eslora total menor de 24 metres.
b) Equipat per a la pesca marina.
c) Antiguitat entre 5 i 30 anys.
d) La transferència de la propietat del vaixell de pesca haurà de realitzar-se totalment, a un/a o diversos/es pescadors/es.
e) Pertànyer a un segment de flota que es trobi en equilibri d'acord amb l'informe de capacitat pesquera vigent en el moment de la convocatòria de l'ajut.
L'import de l'ajuda no superarà el 25% del cost d'adquisició, fins a un màxim de 75.000,00 euros per persona beneficiària.
En cas que el vaixell sigui adquirit per diversos/es pescadors/es, l'ajuda establerta en aquest capítol es calcularà sobre la part de l'adquisició corresponent als/a les joves pescadors/es.
b) Aportació de l'operació als indicadors de resultat del Programa operatiu (fins a 11 punts).
- L'edat de la persona sol·licitant, amb un màxim de 10 punts (a menor edat, major puntuació).
- Es valorarà amb 10 punts si la persona beneficiària és una dona.
a) Informe de vida laboral expedit per l'Institut Social de la Marina.
b) Còpia de totes les pàgines de la Llibreta d'inscripció marítima i/o titulació corresponent de professional del sector pesquer prevista al Reial decret 36/2014, de 24 de gener.
c) Full d'assentament d'inscripció marítima actualitzada del vaixell a adquirir.
d) Certificat de conformitat del vaixell.
e) Certificat del registre mercantil acreditatiu de la titularitat del vaixell.
f) Document en què consti la voluntat de formalitzar l'operació de compravenda firmat pel/per la titular del vaixell, amb indicació del cost d'adquisició i el percentatge d'adquisició dels diferents compradors, si s'escau.
a) Certificat del registre mercantil acreditatiu de la titularitat del vaixell.
b) Full d'assentament d'inscripció marítima actualitzada del vaixell.
A.7 Inversions en matèria de seguretat
L'objecte dels ajuts que estableix aquest capítol és millorar la seguretat a bord dels vaixells pesquers, sempre que superi els requisits de la normativa europea i nacional.
b) Unitats de destrinca hidrostàtica per a bots salvavides.
c) Radiobalises de localització personal que, com les radiobalises de localització de sinistres (RBLS), puguin integrar-se en les armilles salvavides i en la roba de treball dels pescadors.
d) Dispositius de flotació personal, especialment vestits d'immersió o de supervivència i cèrcols i armilles salvavides.
e) Bengales per a senyals de socors.
g) Sistemes de salvament en casos d'home a l'aigua.
h) Dispositius de lluita contra incendis, com ara extintors, mantes ignífugues, detectors de fum o foc i aparells de respiració.
j) Vàlvules de tancament del dipòsit de combustible.
k) Detectors de gas i sistemes d'alarma de gas.
l) Bombes de buidatge i alarmes.
m) Equips de ràdio i de comunicacions per satèl·lit.
o) Guardamàquines, com ara gigres o estibadors de xarxa.
p) Passarel·les i escales d'accés.
q) Il·luminació de coberta, d'emergència o per a recerques.
r) Mecanismes de seguretat per als casos en què els arts de pesca quedin bloquejats per algun obstacle situat per sota de la superfície.
s) Monitors i càmeres de seguretat.
t) Equips i altres elements necessaris per millorar la seguretat de la coberta.
a) Adequació al DAFO, l'estratègia i el compliment de les finalitats de l'objectiu específic establerts al Programa operatiu FEMP (fins a 6 punts).
Es prioritzaran les inversions en seguretat destinades a prevenir els accidents següents segons l'habitualitat i freqüència:
- Cops contra objectes mòbils: 15 punts.
- Atrapades, aixafaments o amputacions: 10 punts.
- Contacte amb corrent elèctric: 5 punts.
L'objecte dels ajuts que estableix aquest capítol és millorar la salut a bord de vaixells pesquers, sempre que se superin els requisits de la normativa europea i nacional.
a) La compra i la instal·lació de farmacioles de primers auxilis.
b) La compra de medicaments i de dispositius per a tractaments d'urgència a bord.
c) El subministrament de serveis de telemedicina, inclosos els equips, les tecnologies electròniques i els dispositius d'imatges mèdiques aplicats a la consulta a distància des dels vaixells.
d) L'adquisició de guies i manuals per millorar la salut a bord.
e) Les campanyes d'informació destinades a la millora de la salut a bord.
5.1 Quan l'operació consisteix en una inversió a bord, l'ajut no es concedirà més d'una vegada durant el període de programació per al mateix tipus d'inversió i per al mateix vaixell de pesca.
b) Aportació de l'operació als indicadors de resultat del programa operatiu (fins a 4 punts).
Es prioritzaran les inversions en salut atenent l'ordre de prioritat següent:
- La compra i la instal·lació de farmacioles de primers auxilis, 20 punts.
- La compra de medicaments i de dispositius per a tractaments d'urgència a bord, 15 punts.
- L'adquisició de guies i manuals per millorar la salut a bord, 10 punts.
- Les campanyes d'informació destinades a la millora de la salut a bord, 5 punts.
- El subministrament de serveis de telemedicina, inclosos els equips, les tecnologies electròniques i els dispositius d'imatges mèdiques aplicats a la consulta a distància des dels vaixells, 2 punts.
L'objecte dels ajuts que estableix aquest capítol és millorar la higiene a bord dels vaixells pesquers, sempre que se superin els requisits de la normativa europea i nacional.
a) Instal·lacions sanitàries, com ara lavabos i dutxes.
b) Cuines i equips d'emmagatzematge de productes alimentaris.
c) Depuradores d'aigua per a la producció d'aigua potable.
d) Equips de neteja per mantenir a bord les condicions sanitàries adequades.
e) Guies i manuals per a la millora de la higiene a bord, eines informàtiques incloses.
5.1 Quan l'operació consisteixi en una inversió a bord, l'ajut no es concedirà més d'una vegada durant el període de programació per al mateix tipus d'inversió i per al mateix vaixell de pesca.
Es prioritzaran les inversions en higiene atenent l'ordre de prioritat següent:
- Instal·lacions sanitàries, com ara lavabos i dutxes, 20 punts.
- Cuines i equips d'emmagatzematge de productes alimentaris, 15 punts.
- Equips de neteja per mantenir a bord les condicions sanitàries adequades, 10 punts.
- Guies i manuals per a la millora de la higiene a bord, eines informàtiques incloses, 5 punts.
- Depuradores d'aigua per a la producció d'aigua potable, 2 punts.
L'objecte dels ajuts que estableix aquest capítol és millorar les condicions laborals a bord de vaixells pesquers, sempre que superin els requisits de la normativa europea i nacional.
b) Estructures de coberta d'abric i elements de modernització de les cabines que protegeixin de les condicions meteorològiques adverses.
c) Elements per a la millora de la seguretat de les cabines i l'establiment de zones comunes per a la tripulació.
d) Equips per alleugerir l'aixecament manual de càrregues pesants, amb exclusió de les màquines utilitzades directament en les operacions de pesca.
f) Material d'aïllament contra el soroll, la calor o el fred i equips per millorar la ventilació.
g) Robes de treball i equips de seguretat, com ara botes de seguretat impermeables, dispositius de protecció respiratòria i ocular, guants i cascos de protecció o equips de protecció contra les caigudes.
h) Senyals d'emergència, de seguretat i d'alerta.
i) Anàlisis i avaluacions que determinin els riscos que corren els pescadors a port o durant la navegació a fi d'adoptar mesures per prevenir-los o reduir-los.
j) Guies i manuals per millorar les condicions de treball a bord.
5.2 Quan l'operació consisteix en una inversió en equip individual, l'ajuda no es concedirà més d'una vegada durant el període de programació per al mateix tipus d'equip i per a la mateixa persona beneficiària.
Es prioritzaran les actuacions següents en matèria de millora de les condicions laborals:
- Inversions a bord previstes a les lletres a, b, c, d, e i f del punt 2, 20 punts.
- Equips personals previstos a la lletra g del punt 2, 10 punts.
- Actuacions de difusió, anàlisi i/o formació previstes a les lletres h, i i j del punt 2, 5 punts.
A.11 Valor afegit, qualitat dels productes i utilització de les captures no desitjades
L'objecte dels ajuts que estableix aquest capítol és fomentar la competitivitat de les empreses pesqueres mitjançant l'increment del valor afegit o la qualitat dels productes pesquers.
a) Inversions que incrementin el valor dels productes de la pesca, en particular que permetin la transformació i la segona comercialització de les captures al sector pesquer.
b) Inversions innovadores a bord que millorin la qualitat dels productes de la pesca.
Podran ser beneficiàries dels ajuts els/les propietaris/àries de vaixells de pesca o els/les armadors/es que compleixin l'establert en el punt 7.3.k) de l'annex 1 d'aquests bases reguladores.
4.1 En el cas d'inversions innovadores a bord que millorin la qualitat dels productes de la pesca, l'ajut es concedirà a aquells operadors que hagin realitzat una activitat de pesca de, com a mínim, 60 dies durant els dos anys civils anteriors a l'any de presentació de la sol·licitud d'ajut.
La comprovació que l'activitat mínima de 60 dies s'ha dut a terme es realitzarà d'ofici mitjançant els dispositius de localització d'embarcacions via satèl·lit (VMS), diaris electrònics de bord (DEA), diari de pesca o nota de venta, i també mitjançant qualsevol altre dispositiu, document o mitjà que permeti verificar fefaentment els dies d'activitat en el mar.
4.2 Per poder obtenir els ajuts que estableix aquest capítol, s'han de complir els requisits següents:
- El vaixell ha de tenir una edat mínima de 5 anys.
- El vaixell ha d'estar donat d'alta al Cens de la flota pesquera operativa.
- Per poder rebre els ajuts d'inversions innovadores a bord que millorin la qualitat dels productes de la pesca, caldrà justificar la utilització d'arts de pesca selectives mitjançant un informe tècnic.
- La inversió ha de tenir caràcter innovador.
- No hi ha d'haver increment de la capacitat de pesca ni de la capacitat de detectar peix.
4.3 Les captures no desitjades corresponents a captures de talla inferior a la talla mínima de referència d'espècies subjectes a l'obligació de desembarcament només podran utilitzar-se per a finalitats diferents del consum humà directe, com ara farines o olis de peix, pinso per a animals de companyia, additius alimentaris, productes farmacèutics i cosmètics.
- Inversions que incrementin el valor dels productes de la pesca, en particular que permetin que els pescadors realitzin la transformació i comercialització de les seves captures, 10 punts.
- Inversions innovadores a bord que millorin la qualitat dels productes de la pesca, 5 punts.
b) En el cas d'inversions en arts de pesca, informe extern que acrediti la utilització d'arts selectives.
c) Informe d'un extern que acrediti el caràcter innovador de les inversions a bord.
A.12 Ports pesquers, llocs de desembarcament, llotges i ancoratges
L'objecte dels ajuts que estableix aquest capítol és millorar la qualitat i incrementar el control i la traçabilitat dels productes desembarcats, augmentar l'eficiència energètica, contribuir a la protecció del medi ambient i millorar les condicions de treball i de seguretat dels pescadors.
a) Inversions que millorin les infraestructures dels ports pesquers, de les llotges, dels llocs de desembarcament i dels ancoratges, incloses les inversions en instal·lacions de recollida de residus i deixalles marines, adreçades a:
- Millorar la qualitat i incrementar el control i la traçabilitat dels productes desembarcats.
- Augmentar l'eficiència energètica.
- Contribuir a la protecció del medi ambient.
- Millorar la seguretat i les condicions de treball.
b) Inversions en construcció o modernització d'ancoratges per millorar la seguretat dels pescadors.
No serà subvencionable la construcció de nous ports pesquers, llocs de desembarcament o noves llotges.
Podran ser beneficiàries dels ajuts organismes i entitats públiques o privades, organitzacions professionals reconegudes, confraries de pescadors, federacions de confraries de pescadors, organitzacions de pescadors i l'Administració pública.
5.1 Delimitació de les actuacions en l'àmbit pesquer.
5.2 Els projectes hauran d'identificar com contribuiran de manera tangible a millorar els serveis diaris dels pescadors i/o aqüicultors que utilitzen el port.
5.3 En el cas de ports privats o projectes promoguts per privats d'import superior a 250.000,00 euros, caldrà presentar un pla de negoci.
- Inversions adreçades a millorar la qualitat i incrementar el control i la traçabilitat dels productes desembarcats, 10 punts.
- Inversions adreçades a contribuir a la protecció del medi ambient, incloses les inversions en instal·lacions de recollida de residus i deixalles marines, 8 punts.
- Inversions adreçades a millorar la seguretat i les condicions de treball, 5 punts.
- Inversions adreçades a inversions en construcció o modernització d'ancoratges per millorar la seguretat dels pescadors, 5 punts.
- Inversions adreçades a augmentar l'eficiència energètica, 2 punts.
a) La memòria establerta en el punt 7.3.h) de l'annex 1 haurà d'identificar com contribuirà el projecte, de manera tangible, a millorar els serveis diaris dels pescadors i/o aqüicultors que utilitzen el port.
b) En el cas de ports privats o projectes promoguts per privats d'import superior a 250.000,00 euros, caldrà presentar un pla de negoci.
A.13 Col·laboració entre científics i pescadors
a) En el cas de les inversions en equips o a bord per reduir les emissions contaminants o de gasos amb efecte d'hivernacle i per incrementar l'eficiència energètica dels vaixells de pesca:
Operacions que tinguin com objecte millorar la hidrodinàmica del casc dels vaixells, sempre que no siguin despeses de manteniment bàsic del casc:
- Inversions en mecanismes d'estabilitat que, com les quilles i els bulbs de proa, contribueixin a millorar el funcionament del vaixell i la seva estabilitat.
- Les despeses derivades de l'ús de productes antiincrustants no tòxics que, com els revestiments de coure, redueixen la fricció.
- Les despeses relacionades amb l'aparell de govern; per exemple, els sistemes de comandament de l'aparell de govern o els timons múltiples que redueixin el moviment del timó segons les condicions meteorològiques i l'estat del mar.
- El cost dels assaigs de dipòsits que tinguin per objecte aportar una base per millorar les característiques hidrodinàmiques dels vaixells.
Operacions que tinguin com a objecte millorar el sistema de propulsió dels vaixells:
- Les hèlixs energèticament eficients, inclosos els arbres de transmissió.
- Els generadors energèticament eficients; per exemple, els que utilitzin hidrogen o gas natural.
- Els elements de propulsió que utilitzin energies renovables; per exemple, veles, cometes, aerogeneradors, turbines o panells solars.
- La conversió de motors perquè funcionin amb biocarburants.
- Els econòmetres, sistemes de gestió del combustible i sistemes de seguiment.
- Les inversions en toveres que millorin el sistema de propulsió.
Operacions que tinguin com a objecte reduir el consum d'electricitat o d'energia tèrmica:
- Inversions destinades a millorar la refrigeració, la congelació o els sistemes d'aïllament en vaixells menors de 18 metres d'eslora.
- Inversions que fomentin el reciclatge de la calor dintre dels vaixells per recuperar-la i utilitzar-la en operacions auxiliars a bord.
b) En el cas d'inversions en arts de pesca per millorar l'eficiència energètica, sempre que no afectin la selectivitat de l'art de pesca.
Inversions en arts i en equips de pesca que s'emmarquin en l'article 41.1.a) del Reglament (UE) 508/2014, d'acord amb l'article 15 del Reglament delegat (UE) 2015/531:
- Substitució d'arts d'arrossegament per arts de pesca alternatius.
- Transformació dels arts d'arrossegament.
- Inversions en equips de seguiment d'arts d'arrossegament.
3.1 Operacions que incrementin la capacitat de pesca del vaixell o equips que augmentin la capacitat de detectar peix.
3.2 Costos de manteniment programat o preventiu de qualsevol part de l'equip que mantingui en funcionament un aparell.
Se subvencionarà només una inversió del mateix tipus per vaixell durant tot el període de programació.
a) La memòria establerta en l'apartat 7 de l'annex 1 haurà d'indicar la quantificació o estimació de la reducció d'emissions contaminants o amb efecte d'hivernacle i la reducció de combustible.
b) Certificat de l'autoritat competent conforme la inversió o l'equip sol·licitat supera les exigències imposades per la legislació comunitària o nacional.
b) En el cas d'inversions en arts de pesca, informe extern que acrediti que la inversió no posa en perill la selectivitat de l'art.
c) Informe d'un extern que acrediti l'eficiència i/o l'estalvi energètic previstos.
A.15 Eficiència energètica i mitigació del canvi climàtic - auditories i programes d'eficiència energètica
S'admetran com a subvencionables les despeses d'auditories i programes d'eficiència energètica.
Se subvencionarà només una auditoria i programa d'eficiència energètica per vaixell durant tot el període de programació.
Caldrà adjuntar a la sol·licitud de pagament, a més de la documentació que estableix l'apartat 14 de l'annex 1 d'aquesta Ordre, l'auditoria o el programa d'eficiència energètica objecte de la subvenció.
A.16 Eficiència energètica i mitigació del canvi climàtic.
Estudis per avaluar la contribució dels sistemes de propulsió alternatius i el disseny de cascs
S'admetran com a subvencionables les despeses d'estudis per avaluar la contribució dels sistemes de propulsió alternatius i el disseny de cascs respecte de l'eficiència energètica dels vaixells de pesca.
Se subvencionarà només una operació d'aquesta mesura per persona beneficiària durant tot el període de programació.
L'objecte dels ajuts que estableix aquest capítol és mitigar els efectes del canvi climàtic i millorar l'eficiència energètica dels vaixells de pesca a través de concedir ajudes a la substitució o la modernització de motors principals o auxiliars.
S'admetran com a subvencionables les despeses d'adquisició i instal·lació de motors principals o auxiliars només a:
a) Vaixells < de 12 metres d'eslora total: sempre que la potència en kW del motor nou o modernitzat sigui igual o inferior a la del motor existent.
b) Vaixells >= 12 i < 18 metres d'eslora total: sempre que la potència en kW del motor nou o modernitzat sigui com a mínim un 20% menor que la del motor existent.
c) Vaixells >= 18 i <= 24 metres d'eslora total: sempre que la potència en kW del motor nou o modernitzat sigui com a mínim un 30% menor que la del motor existent.
Per a la substitució o la modernització dels motors principals o auxiliars que hagin estat certificats oficialment d'acord amb l'article 40.2 del Reglament (CE) 1224/2009.
Podran ser beneficiàries dels ajuts les persones propietàries i les persones armadores dels vaixells de pesca.
4.1 L'ajuda es podrà concedir només a vaixells que pertanyin al segment de la flota que es trobi en equilibri d'acord amb allò previst a l'informe de capacitat pesquera que estableix l'article 22.2 del Reglament (UE) 1380/2013 en el moment de la convocatòria.
4.2 La reducció de la potència del motor recollida en els apartats 2.b i c podrà aconseguir-se per a un grup d'embarcacions per a cada categoria d'embarcacions incloses en els mateixos apartats 2.b i c.
4.3 Disposar de l'autorització del canvi de motor amb anterioritat a l'inici de les actuacions.
4.4 Les embarcacions objecte de l'ajut hauran de tenir una edat mínima de 5 anys.
5.1 L'ajuda total del FEMP per a la substitució de motors per a tot el Programa operatiu no excedirà el llindar més alt següent:
- 3% de l'ajuda financera de la UE a les prioritats establertes a l'article 6.1 (pesca sostenible), 6.2 (aqüicultura) i 6.5 (comercialització i transformació) del FEMP.
5.2 Es reservarà el 60% de l'ajut total del FEMP destinat al canvi de motor a la flota costera artesanal.
5.3 Se subvencionarà només una substitució de motor per vaixell durant tot el període de programació.
Es valoraran amb 5 punts les inversions en vaixells de pesca costera artesanal d'acord amb la definició de l'article 3.14 del Reglament FEMP.
d) Abast del projecte (màxim 15 punts).
- Vaixells >= 18 i <= 24 metres d'eslora total, 15 punts.
- Vaixells >= 12 i <18 metres d'eslora total, 10 punts.
- Vaixells < de 12 metres d'eslora total, 5 punts.
a) Informe independent que acrediti el no increment de la capacitat de pesca del vaixell ni de la capacitat de detectar peix.
b) Certificat oficial de la reducció de la potència exigida per a cada segment d'acord amb els requisits exigits en l'article 40.2 del Reglament (CE) núm. 1224/2009, en compliment de l'article 41.4 del Reglament (UE) 508/2014, determinats en el punt 2.
c) Full d'assentament d'inscripció marítima actualitzada del vaixell amb el nou motor instal·lat.
B. Mesures de foment per al desenvolupament sostenible de l'aqüicultura
B.1 Obtenció de serveis d'assessorament
L'objecte dels ajuts que estableix aquest capítol és millorar les prestacions globals i la competitivitat de les explotacions aqüícoles i reduir l'impacte mediambiental negatiu del seu funcionament.
Obtenció de serveis d'assessorament de caràcter tècnic, científic, jurídic, mediambiental o econòmic per a les explotacions aqüícoles, que inclouran:
a) Necessitats en matèria de gestió per permetre a les explotacions aqüícoles complir la normativa de la Unió i la legislació nacional en matèria de medi ambient, i també els requisits d'ordenació de l'espai marítim.
b) Avaluació de l'impacte ambiental, recollida a les directives 2001/42/CE i 92/43/CEE.
c) Necessitats en matèria de gestió perquè l'empresa aqüícola compleixi la normativa sobre salut i benestar d'animals aquàtics i salut pública.
e) Comercialització i estratègies empresarials, incloses les anàlisis prèvies a la constitució d'organitzacions de productors.
PIME o organitzacions aqüícoles, incloses les organitzacions de productors i les associacions d'organitzacions de productors aqüícoles.
Per poder obtenir els ajuts que estableix aquest capítol, l'assessorament serà realitzat per organismes científics o tècnics, i també per entitats que prestin assessorament jurídic o econòmic, i, en tot cas, que tinguin les competències necessàries reconegudes.
No es podrà concedir més d'una ajuda per persona beneficiària a cada convocatòria per cada una de les categories de serveis d'assessorament recollides en el punt 2 d'aquest capítol.
c) Aportació de l'operació a altres prioritats del Programa i/o plans estratègics (fins a 13 punts).
- Es valora amb 5 punts l'assessorament per a la constitució d'Organitzacions de Productors d'Aqüicultura o mixtes.
- Es valora amb 5 punts l'assessorament en relació amb els requisits per a l'ordenació de l'espai marítim.
L'objecte dels ajuts que estableix aquest capítol és fomentar la competitivitat del sector a través d'inversions productives per aconseguir una aqüicultura sostenible i competitiva, en particular en les PIME.
2.1 Es podran concedir ajudes per augmentar la producció per a noves empreses aqüícoles o empreses existents, o per modernitzar empreses aqüícoles existents, o per construir noves empreses aqüícoles sempre que el desenvolupament sigui coherent amb el Pla estratègic nacional plurianual d'aqüicultura.
- Inversions orientades a la diversificació de la producció aqüícola i de les espècies cultivades.
- Inversions adreçades a modernitzar els centres aqüícoles, inclosa la millora de les condicions de treball i la seguretat dels treballadors del sector aqüícola.
- Inversions que permetin introduir millores relacionades amb la salut i el benestar dels animals, inclosa l'adquisició d'equips destinats a protegir les explotacions de predadors salvatges.
- Inversions adreçades a millorar la qualitat del producte aqüícola o a donar-hi valor afegit.
- Inversions que permetin recuperar estanys i llacunes aqüícoles existents mitjançant l'eliminació de llot o inversions per prevenir els dipòsits de llot.
- Inversions per la construcció o adquisició de noves embarcacions auxiliars per a l'explotació aqüícola.
No seran subvencionables els tràmits per a la creació d'una nova empresa.
- Inversions orientades a la diversificació de la producció aqüícola i de les espècies cultivades: 5 punts.
- Inversions adreçades a millorar la qualitat del producte aqüícola o a donar-hi valor afegit: 4 punts.
- Inversions que permetin recuperar estanys i llacunes aqüícoles existents mitjançant l'eliminació de llot o inversions per prevenir els dipòsits de llot: 3 punts.
- Inversions adreçades a modernitzar els centres aqüícoles, inclosa la millora de les condicions de treball i la seguretat dels treballadors del sector aqüícola: 2 punts.
- Inversions que permetin introduir millores relacionades amb la salut i el benestar dels animals, inclosa l'adquisició d'equips destinats a protegir les explotacions de predadors salvatges: 1 punt.
B.3 Diversificació dels ingressos de les empreses aqüícoles
L'objecte dels ajuts que estableix aquest capítol és diversificar els ingressos de les empreses aqüícoles mitjançant el desenvolupament d'activitats complementàries.
L'ajuda només es concedirà si les activitats complementàries poden vincular-se a l'activitat aqüícola principal de l'empresa, incloses, entre d'altres, el turisme, la pesca esportiva, els serveis mediambientals relacionats amb l'aqüicultura o les activitats educatives sobre l'aqüicultura.
- Activitats educatives sobre l'aqüicultura: 4 punts.
- Serveis mediambientals relacionats amb l'aqüicultura: 3 punts.
- Altres actuacions de diversificació: 1 punt.
a) Pla empresarial de les activitats complementàries en què s'inclourà pressupost, anàlisi de situació, objectius, estratègies, anàlisis de mercat, anàlisi financera-econòmica, i adequació de la competència professional de pescador.
b) Acreditació de les competències professionals, la capacitació o formació adequades per al desenvolupament de les activitats complementàries.
Increment de l'eficiència energètica i la reconversió a fonts d'energia renovables
L'objecte dels ajuts que estableix aquest capítol és fomentar una aqüicultura sostenible mitjançant inversions que incrementin l'eficiència energètica.
Inversions que millorin l'ús de les energies renovables en les instal·lacions aqüícoles i l'estalvi energètic i l'eficiència mitjançant la generació d'energies a partir del procés productiu.
Es prioritzaran les actuacions que generin un % superior d'estalvi energètic i/o instal·lació d'energies renovables.
La memòria establerta en l'apartat 7 de l'annex 1 ha d'indicar els objectius d'eficiència energètica i/o implementació d'energies renovables previstos.
Caldrà adjuntar a la sol·licitud de pagament, a més de la documentació que estableix l'apartat 14 de l'annex 1 d'aquesta Ordre, un informe tècnic extern que justifiqui l'augment d'eficiència energètica i/o l'increment de l'ús d'energies renovables.
Eficiència dels recursos, reducció de l'ús de l'aigua i els productes químics, sistemes de recirculació per a ús mínim d'aigua
L'objecte dels ajuts que estableix aquest capítol és fomentar una aqüicultura sostenible que minimitzi els impactes negatius i incrementi els efectes positius en el medi ambient mitjançant inversions que augmentin l'eficiència en l'ús dels recursos.
2.1 Es podran concedir ajuts a projectes aqüícoles que:
- Redueixin l'impacte negatiu en el medi ambient o potenciïn els efectes positius en el medi ambient.
- Millorin la utilització i la qualitat de l'aigua; en particular, que disminueixin la quantitat d'aigua, els productes químics, els antibiòtics i altres medicaments.
- Millorin la qualitat del cabal de sortida, fins i tot mitjançant el desenvolupament de sistemes aqüícoles multitròfics.
- Potenciïn l'ús de sistemes de recirculació de circuit tancat i redueixin al mínim l'ús d'aigua.
2.2 Si les inversions o els equips estan destinats a complir requisits futurs relatius al medi ambient, només seran subvencionables mentre aquests requisits no siguin d'obligat compliment.
c) Abast del projecte. (màxim 5 punts).
Es prioritzaran les actuacions que:
- Potenciïn l'ús de sistemes de recirculació de circuit tancat, reduint al mínim l'ús d'aigua: 5 punts.
- Augmentin la qualitat del cabal de sortida, fins i tot mitjançant el desenvolupament de sistemes aqüícoles multitròfics: 4 punts.
- Millorin la utilització i la qualitat de l'aigua; en particular, que disminueixin la quantitat d'aigua, els productes químics, els antibiòtics i altres medicaments: 3 punts.
- Redueixin l'impacte negatiu en el medi ambient o potenciïn els efectes positius en el medi ambient: 1 punt.
B.6 Reconversió dels sistemes de gestió i auditoria mediambientals i a l'aqüicultura ecològica
L'objecte dels ajuts que estableix aquest capítol és reforçar els aspectes ambientals de l'aqüicultura mitjançant el desenvolupament d'una aqüicultura ecològica o eficient des del punt de vista de l'energia.
a) La reconversió dels mètodes de producció aqüícola convencionals a l'aqüicultura ecològica (d'acord amb el Reglament (CE) 834/2007 del Consell i el Reglament (CE) 710/2009 de la Comissió).
b) La participació en els sistemes de gestió i auditoria mediambientals de la Unió (d'ara endavant, EMAS), d'acord amb el Reglament (CE) 761/2001.
Empreses aqüícoles existents que es comprometin a participar durant un període mínim de 3 anys en l'EMAS o a complir durant un període mínim de 5 anys els requisits de producció ecològica.
4.1 L'ajuda s'atorgarà com a compensació durant un termini màxim de 3 anys, durant el període de reconversió de l'empresa a la producció ecològica o durant la preparació per a la participació en l'EMAS.
4.2 El càlcul de l'ajut es realitzarà sobre la base del lucre cessant o costos addicionals contrets durant el període de transició de la producció convencional a l'ecològica per a les operacions del punt 2.a.
4.3 El càlcul de l'ajut es realitzarà sobre la base dels costos addicionals resultants de la presentació de sol·licitud i la preparació per participar en l'EMAS per a les operacions subvencionades del punt 2.b.
5.2 Criteris de valoració específics.
S'aplicarà prorrateig entre totes les sol·licituds presentades en aquesta línia.
B.7 Prestació de serveis mediambientals pel sector de l'aqüicultura
L'objecte dels ajuts que estableix aquest capítol és impulsar el desenvolupament d'una aqüicultura que presti serveis al medi ambient mitjançant actuacions que persegueixin la conservació i millora del medi ambient i la biodiversitat o la gestió del paisatge i les característiques tradicionals de les zones aqüícoles.
a) Mètodes d'aqüicultura compatibles amb necessitats ambientals específiques i subjectes a requisits específics de gestió derivats de la designació de zones de Natura 2000 segons les directives 92/43/CEE i 2009/147/CE.
b) Participació en la conservació i reproducció ex situ d'animals aquàtics en el marc de programes de conservació i recuperació de la biodiversitat elaborats per les autoritats públiques o sota la seva supervisió.
c) Operacions d'aqüicultura, en particular la conservació i millora mediambiental, de la biodiversitat i gestió del paisatge i de les característiques tradicionals de zones aqüícoles.
2.2 Per a les operacions dels apartats a i c, l'ajut consistirà en una compensació anual pels costos addicionals i el lucre cessant derivat de les operacions realitzades.
4.1 Les persones beneficiàries de l'ajut de les operacions de l'apartat c) del punt 2 s'han de comprometre a complir, durant un període mínim de 5 anys, els requisits hidroambientals que no es limitin a la mera aplicació de la normativa nacional i comunitària.
4.2 Cal donar l'adequada publicitat als resultats de les operacions realitzades.
4.3 Els beneficis mediambientals es demostraran en una avaluació prèvia realitzada per organismes competents designats per l'Estat, llevat que ja hagin estat reconeguts amb anterioritat.
a) Adequació al DAFO, l'estratègia i el compliment de les finalitats de l'objectiu específic establert al Programa operatiu FEMP (fins a 4 punts).
- Mètodes d'aqüicultura compatibles amb necessitats ambientals (zones de Natura 2000 segons les directives 92/43/CEE i 2009/147/CE): 5 punts.
- Participació en la conservació i reproducció d'animals aquàtics en programes de conservació i recuperació de la biodiversitat elaborats per les autoritats públiques o sota la seva supervisió: 3 punts.
- Conservació i millora mediambiental, de la biodiversitat i gestió del paisatge i de les característiques tradicionals de zones aqüícoles: 1 punt.
El compromís de complir, les persones beneficiàries de l'ajut de les operacions de l'apartat c) del punt 2, durant un període mínim de 5 anys, els requisits hidroambientals que no es limitin a la mera aplicació de la normativa nacional i comunitària.
a) Certificat de l'organisme competent que acrediti els beneficis mediambientals de l'operació.
b) Justificació de la publicitat dels resultats de les operacions realitzades.
B.8 Mesures de salut i benestar dels animals
L'objecte dels ajuts que estableix aquest capítol és promoure la salut i el benestar dels animals de les empreses aqüícoles.
2.1 Es podran finançar projectes que millorin la prevenció i la bioseguretat en l'àmbit de l'aqüicultura:
- Despeses de control i plans erradicació de malalties, inclosos els costos de funcionament necessaris per complir les obligacions recollides en un pla d'erradicació, d'acord amb la Decisió 2009/470/CE.
- Desenvolupament de millors pràctiques i codis de conducta sobre bioseguretat o necessitats de salut i benestar dels animals.
- Iniciatives per reduir la dependència envers medicaments veterinaris.
- Estudis veterinaris o farmacèutics i divulgació i intercanvi d'informació i millors pràctiques en relació amb les malalties veterinàries a fi de fomentar l'ús adequat dels medicaments.
- Creació i funcionament de grups de protecció de la salut del sector aqüícola.
- Compensacions a conquilicultors per la suspensió temporal de la seva activitat a causa de mortalitat massiva excepcional, quan la taxa de mortalitat superi el 20% o la pèrdua resultant de la suspensió de l'activitat equivalgui a més del 35% del volum de negoci anual de l'empresa (calculat sobre el volum de negoci mitjà de l'empresa durant els tres anys anteriors).
Empreses aqüícoles i organismes de dret públic.
c) Aportació de l'operació a altres prioritats del Programa i/o plans estratègics (fins a 12 punts).
c) Abast del projecte. (màxim 10 punts).
- Compensacions a conquilicultors per la suspensió temporal de la seva activitat a causa de mortalitat massiva excepcional: 10 punts.
- Control i plans d'erradicació de malalties, inclosos els costos de funcionament: 7 punts.
- Creació i funcionament de grups de protecció de la salut del sector aqüícola: 5 punts.
- Desenvolupament de millors pràctiques i codis de conducta sobre bioseguretat o necessitats de salut i benestar: 3 punts.
- Estudis veterinaris o farmacèutics i divulgació i intercanvi d'informació i millors pràctiques en relació amb les malalties veterinàries per fomentar l'ús adequat dels medicaments; cal donar l'adequada publicitat als resultats dels estudis finançats: 1 punt.
En el cas d'ajut com a compensació a conquilicultors per la suspensió temporal de la seva activitat a causa de mortalitat massiva excepcional, a més de la documentació que estableix l'apartat 14 de l'annex 1, amb la sol·licitud de pagament cal l'acreditació que la taxa de mortalitat és superior al 20% o que les pèrdues són superiors al 35% del volum de negoci.
C. Mesures de foment per a l'aplicació de la Política Pesquera Comuna
C.1 Mesura de control i execució
L'objecte dels ajuts que estableix aquest capítol és garantir el compliment de les normes de la Política Pesquera Comuna i del Reglament (CE) 1224/2009 en l'àmbit del control i la inspecció pesquera.
a) Desenvolupament, compra i instal·lació de tecnologia i components inclosos equips i programes informàtics per al registre, la transmissió o la integració en temps real dels operadors del sector pesquer i aqüícola, la comercialització i el control de la traçabilitat dels productes de la pesca i l'aqüicultura; entre d'altres, es podran finançar les actuacions següents:
- Sistemes de localització de vaixells via satèl·lit (VMS).
- Sistemes d'identificació automàtica (AIS).
- Sistemes electrònics de registre i notificació de dades (ERS).
- Sistemes de registre i transmissió de notes de venda.
- Sistemes de registre i transmissió de traçabilitat.
- Sistemes de circuit tancat de televisió (CCTV).
- Aplicació de projectes innovadors i projectes pilot (inclosa l'anàlisi d'ADN dels peixos o la creació de llocs web dedicats al control).
Podran ser beneficiàries dels ajuts els/les propietaris/àries d'embarcacions de pesca, confraries de pescadors, federacions de confraries de pescadors i altres agents que puguin intervenir.
Criteris de valoració específics
- Actuacions per al control, el registre i la transmissió de notes de venda: 10 punts.
- Actuacions per al control, el registre i la transmissió del pesatge: 7 punts.
- Actuacions al control, el registre i la transmissió de la traçabilitat: 5 punts.
- Actuacions per al control dels accessos i les sortides de persones i productes a les llotges: 3 punts.
- Actuacions per al control de l'activitat pesquera a bord: 2 punts.
- Altres actuacions de control: 1 punt.
En el cas d'instal·lació d'equips obligatoris, a més de la documentació que estableix l'apartat 7 de l'annex 1 amb la sol·licitud de l'ajut, cal acreditar que l'equip subvencionat supera les obligacions mínimes establertes en la normativa, ja sigui en nombre d'equips o en prestacions que innovin o millorin la tecnologia emprada.
D. Mesures de foment de la comercialització i la transformació
D.1 Mesures de comercialització
L'objecte d'aquests ajuts és fomentar la comercialització de productes de la pesca i de l'aqüicultura en les fases de producció, transformació i comercialització de la cadena de subministrament.
Els projectes que es podran subvencionar estaran relacionats amb els aspectes següents i podran incloure actuacions en la fase de producció, transformació i comercialització de la cadena de subministrament:
a) Trobar nous mercats i millorar les condicions de comercialització dels productes de la pesca i l'aqüicultura, en particular d'espècies amb potencial de comercialització, captures no desitjades (atenent l'establert a l'article 15 PPC descarts), i productes de la pesca i l'aqüicultura obtinguts amb mètodes de poc impacte sobre el medi ambient o de l'aqüicultura ecològica.
b) Projectes que busquin nous mercats i millores de comercialització no inclosos en els apartats anteriors mitjançant:
- L'organització i participació i el lloguer d'espais informatius en fires, congressos, esdeveniments, seminaris i exposicions.
- La creació de lemes o marxandatge.
- La realització d'estudis o prospeccions de mercat per a l'obertura de nous mercats internacionals.
- La promoció de productes pesquers que tinguin alteracions conjunturals de mercat o les captures no desitjades desembarcades.
c) Foment de la qualitat i del valor afegit del producte:
- Sol·licitud de registre de productes i adaptacions als requisits pertinents de compliment i certificació.
- Certificació i promoció de productes de la pesca i l'aqüicultura sostenible, inclosos els productes de la pesca costera artesanal, i de mètodes de transformació respectuosos envers el medi ambient.
- Comercialització directa en el marc de projectes de turisme pesquer desenvolupats d'acord amb la normativa sectorial vigent.
- Presentació i envasat de productes.
d) Contribució a la transparència de la producció i els mercats i elaboració d'estudis de mercat i d'estudis sobre la dependència de la UE envers les importacions.
e) Contribució a la traçabilitat dels productes de la pesca o l'aqüicultura i, si és el cas, elaboració d'una etiqueta ecològica d'acord amb l'article 36 del R/N1379/2013.
f) Contractes tipus amb les PIME compatibles amb la normativa comunitària.
g) Realització de campanyes regionals, nacionals o transnacionals de comunicació i promoció de productes de la pesca i l'aqüicultura sostenibles sempre que no siguin objecte de promoció de marques comercials.
a) Operadors del sector pesquer que comercialitzin productes pesquers i aqüícoles.
b) Entitats sense ànim de lucre, representatives del sector extractiu i comercial pesquer i de l'aqüicultura, soles o associades, d'àmbit nacional, supraautonòmic o autonòmic, impulsores de programes sectorials per augmentar-ne la competitivitat, formació, sostenibilitat, promoció, seguretat alimentària i innovació.
c) Administracions públiques i organismes o entitats públics.
b) Aportació de l'operació als indicadors de resultat del Programa operatiu (fins a 5 punts).
4.2 Criteris de valoració específics.
c) Abast del projecte: es prioritzaran les accions següents:
- Operacions de comercialització de productes procedents de les captures i aqüicultura local.
- Operacions que promocionin noves presentacions de productes i envasos (5 punts).
D.2 Transformació dels productes de la pesca i l'aqüicultura
L'objecte dels ajuts que estableix aquest capítol és promoure la competitivitat de les empreses en l'àmbit de la transformació, i incentivar la inversió amb l'objectiu de fomentar la qualitat i el valor afegit dels productes de la pesca i de l'aqüicultura sostenibles.
Es podran concedir ajuts a inversions per millorar la transformació dels productes de la pesca i l'aqüicultura que:
- Contribueixin a l'estalvi energètic o la reducció de l'impacte en el medi ambient i el tractament de residus.
- Millorin la seguretat, la higiene, la salut i les condicions de treball.
- Ajudin a la transformació de captures de peix comercial que no pugui destinar-se a consum humà.
- Facin referència a la transformació de subproductes obtinguts de les activitats principals de transformació.
- Facin referència a la transformació de productes de l'aqüicultura ecològica.
- Donin lloc a nous o millors productes, nous o millors processos o nous o millors sistemes de gestió i organització.
Podran ser beneficiaris dels ajuts els operadors del sector pesquer que realitzen la transformació de productes pesquers i aqüícoles.
c) Aportació de l'operació a altres prioritats del Programa i/o plans estratègics (fins a 4 punts).
c) Abast del projecte: es prioritzaran les inversions per a la transformació de producte de la pesca extractiva i l'aqüicultura local, mesurat com el percentatge de producte local en relació amb el producte total transformat (màxim 5 punts).
Les persones que presentin les sol·licituds per mitjans telemàtics s'han d'autenticar mitjançant els sistemes de signatura electrònica admesos per la seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics mitjançant el sistema de signatura electrònica que determini la Seu electrònica mateixa.
El procediment de sol·licitud dels ajuts regulats en el capítol 28 del títol IV de l'annex 2 d'aquesta Ordre s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
2.1 Les sol·licituds per participar en la convocatòria pública d'aquests ajuts es poden presentar per mitjans telemàtics mitjançant la pàgina https://seu.gencat.cat.
2.2 Les sol·licituds per mitjans telemàtics es consideren presentades davant l'Administració quan s'enregistrin en el Registre Telemàtic Corporatiu de la Generalitat de Catalunya (S ) i quedi constància a l'assentament d'entrada de les dades següents: número de registre d'entrada, data i hora de presentació, tipus de document i assumpte, identificació de l'entitat sol·licitant i identificació de l'òrgan al qual s'adreça la sol·licitud.
L'únic registre telemàtic habilitat per a la recepció de les sol·licituds presentades per mitjans telemàtics és el Registre Telemàtic Corporatiu de la Generalitat de Catalunya (S ).
Identificació de la persona sol·licitant
4.1 La identificació i la signatura de la persona sol·licitant es farà mitjançant la utilització dels sistemes d'identificació i de signatura electrònica admesos per la seu electrònica de la Generalitat, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin les sol·licituds per mitjans telemàtics es podran identificar i signar electrònicament mitjançant mecanismes d'identificació i signatura de nivell mitjà de seguretat o de nivell superior.
Si l'import total de la subvenció adjudicada supera un total de 60.000,00 euros, caldrà un nivell alt de seguretat en la identificació i la signatura electrònica per al tràmit d'acceptació de la subvenció o per al tràmit de justificació.
4.2 En cas que el sol·licitant sigui una persona jurídica, per presentar la sol·licitud caldrà el certificat digital de persona jurídica o el certificat digital del representant de l'empresa, d'acord amb l'establert en el paràgraf anterior.
5.1 La presentació a través dels mitjans telemàtics establerts a l'apartat 2 d'aquest annex es pot fer tots els dies de l'any durant les vint-i-quatre hores del dia, en els termes d'aquesta convocatòria.
5.2 Als efectes de còmput de terminis, la recepció en el Registre Telemàtic Corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.
En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què se li comuniqui aquesta circumstància, se li indiquin els registres presencials on pot presentar la documentació alternativament i se li informi sobre els efectes d'aquesta interrupció del funcionament en el còmput dels terminis.
No obstant, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest tràmit es podrà dur a terme durant els tres dies hàbils consecutius.
Efectes de la presentació de sol·licituds
6.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el DARP reconeix la validesa i l'eficàcia de les sol·licituds presentades telemàticament sempre que es compleixi el mecanisme d'identificació de l'apartat 4 d'aquest annex.
6.2 L'entitat interessada pot acreditar la presentació de la sol·licitud aportant la confirmació de la recepció de la sol·licitud de la tramitació telemàtica, que haurà d'incorporar, en tot cas, el número de registre d'entrada i la data i l'hora de presentació al Registre Telemàtic Corporatiu de la Generalitat de Catalunya (S ).
El servei de notificacions electròniques ofereix una adreça electrònica [URL] que actua com a dipòsit de les notificacions electròniques, i que compleix els requisits i les garanties de seguretat exigits per la legislació vigent.
Rebreu un avís, sense efectes jurídics, del dipòsit de les vostres notificacions per correu electrònic o missatge curt a la bústia o telèfon/s indicat/s.
D'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, i amb l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del Departament disposeu de 10 dies naturals per a la seva visualització o rebuig.
Si transcorregut el termini de 10 dies naturals no heu accedit a l'adreça electrònica https://seu.gencat.cat o hi heu accedit però no heu visualitzat la notificació, aquesta notificació s'entendrà rebutjada.
Des del moment en què accediu al contingut de la notificació, s'entén que ha estat practicada.
Des del moment en què rebutgeu la notificació, es considera practicada.